Ellen Namhila

Ellen Ndeshi Namhila (s. 1964) on Namibian yliopiston vararehtori ja viiden vuoden virkavapaalla yliopiston kirjaston johtajan tehtävästä.

Namhila joutui 12-vuotiaana kokemaan Etelä-Afrikan puolustusvoimien hyökkäyksen kotiseudullaan vuonna 1976, ja hän haavoittui luotien mennessä hänen jalkojensa ja käsiensä läpi. Hänet kuitenkin pelastettiin kotikylään. Myöhemmin hän pakeni Angolaan ja toimi sairaanhoitajana SWAPO:n sissileirillä. Lukion hän suoritti Gambiassa, ja kirjastotieteen opinnot Tampereen yliopistossa. Hän valmistui vuonna 1993, ja opinnäytteen nimi oli Rural development communication in Namibia: an Owambo case study. Hän myös väitteli tohtoriksi Tampereella vuonna 2015. Väitöskirjan otsikko oli Recordkeeping and missing "Native estate" records in Namibia: an investigation of colonial gaps in a post-colonial national archive.

Yliopiston vararehtorin työssä hän vastaa mm. henkilöstö- ja talousasioista sekä ATK:sta ja kiinteistöistä.

Viitteet

Namibialaiset henkilöt
Vuonna 1964 syntyneet
Elävät henkilöt